Държавен вестник, бр. 99, 2024 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  99
МИНИСТЕРСКИ СЪВЕТ
ПОСТАНОВЛЕНИЕ № 398
ОТ 20 НОЕМВРИ 2024 Г.
за изменение и допълнение на Постановление 
№ 55 на Министерския съвет от 2018 г. за 
предоставяне на консулска закрила и участие 
в мерките за координация и сътрудничество за 
улесняване на консулската закрила на непред­
ставени граждани на Европейския съюз в трети 
държави от задграничните представителства 
на Република България (ДВ, бр. 34 от 2018 г.)
МИНИСТЕРСКИЯТ СЪВЕТ
П О С Т А Н О В И :
§ 1. Заглавието на постановлението се 
изменя така:
„Постановление № 55 на Министерския 
съвет за предоставяне на консулска закрила, 
участие в мерките за координация и сътрудни­
чество за улесняване на консулската закрила на 
непредставени граждани на Европейския съюз 
в трети държави от задграничните представи­
телства на Република България и за временния 
документ за пътуване на Европейския съюз“.
§ 2. В чл. 1, ал. 1 се създава т. 4:
„4. правилата за условията и процедурата, 
съгласно които непредставените граждани в 
трети държави могат да получат временен 
документ за пътуване на Европейския съюз 
по единен формат от задграничните предста­
вителства на Република България.“
§ 3. В чл. 6, т. 6 думите „Решение 96/409/
ОВППС на представителите на правителствата 
на държавите членки, заседаващи в рамките на 
Съвета от 25 юни 1996 г. относно утвърждава­
нето на временен документ за пътуване (ОВ, L 
363, 20.12.2006 г., стр. 422 – 423)“ се заменят с 
„Директива (ЕС) 2019/997 на Съвета от 18 юни 
2019 година за временния документ за пътуване 
на ЕС и за отмяна на Решение 96/409/ОВППС 
(ОВ, L 163, 20.6.2019 г., стр. 1 – 12) и Делегира­
на директива (ЕС) 2024/1986 на Комисията от 
6 май 2024 година за изменение на Директива 
(ЕС) 2019/997 на Съвета по отношение на ма­
шинночетимата зона на временния документ 
за пътуване на ЕС (ОВ, L, 16.7.2024 г.)“.
§ 4. Член 12 се отменя.
§ 5. Създава се глава четвърта:
„ Г л а в а  ч е т в ъ р т а
ВРЕМЕНЕН ДОКУМЕНТ ЗА ПЪТУВАНЕ НА 
ЕВРОПЕЙСКИЯ СЪЮЗ
Раздел I
Условия за издаване на временен документ за 
пътуване на Европейския съюз
Чл. 15. (1) Временният документ за пътуване 
на Европейския съюз (ВДП на ЕС) е документ 
за пътуване, който се издава от българските 
задгранични представителства в трета страна 
на непредставени граждани на Европейския 
съюз, които не са български граждани, по тяхно 
искане за еднократно пътуване до държавата 
членка по гражданството или по местопреби­
ваването на гражданите или по изключение 
до друго място.
(2) Временният документ за пътуване на 
Европейския съюз се издава на непредставени 
граждани на Европейския съюз в трети стра­
ни, които не са български граждани, чиито 
паспорти или документи за пътуване са били 
изгубени, откраднати или унищожени или по 
други причини не могат да бъдат получени в 
разумен срок, в съответствие с процедурата 
по раздел II.
(3) ВДП на ЕС се издава със срок на ва­
лидност, необходим за осъществяване на пъ­
туването, за което е издаден. За изчисляване 
на този срок се вземат предвид спиранията за 
нощувки и времето, необходимо за осъщест­
вяване на транспортни връзки и допълните­
ОФИЦИАЛЕН РАЗДЕЛ
ПРЕЗИДЕНТ 
НА РЕПУБЛИКАТА
УКАЗ № 280
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Драгор, община Пазарджик, област 
Пазарджик, на 16 февруари 2025 г.
Издаден в София на 19 ноември 2024 г.
Президент на Републиката: 
Румен Радев
Подпечатан с държавния печат.
Министър на правосъдието:
Мария Павлова
7518
УКАЗ № 281
На основание чл. 98, т. 1 от Конституцията 
на Република България във връзка с чл. 463, 
ал. 5 от Изборния кодекс
П О С Т А Н О В Я В А М :
Насрочвам частичен избор за кмет на 
кметство Стоян Михайловски, община Нови 
пазар, област Шумен, на 16 февруари 2025 г.
Издаден в София на 19 ноември 2024 г.
Президент на Републиката: 
Румен Радев
Подпечатан с държавния печат.
Министър на правосъдието:
Мария Павлова
7519